সুইডেনের ভূগোল
সুইডেন হল স্ক্যান্ডিনেভিয়া উপদ্বীপে অবস্থিত উত্তর ইউরোপের একটি দেশ। এর পশ্চিম সীমানায় আছে নরওয়ে; উত্তর-পূর্বে ফিনল্যান্ড; এবং দক্ষিণে ও পূর্বে আছে যথাক্রমে বাল্টিক সাগর ও বথনিয়া উপসাগর। ৪,৫০,২৯৫ কিমি২ (১,৭৩,৮৬০ মা২) বিস্তৃত ক্ষেত্র নিয়ে, সুইডেন উত্তর ইউরোপের বৃহত্তম দেশ, ইউরোপের পঞ্চম বৃহত্তম, এবং বিশ্বের ৫৫তম বৃহত্তম দেশ। সুইডেনের পূর্ব সীমান্তে আছে ৩,২১৮ কিমি (২,০০০ মা) লম্বা উপকূলরেখা, এবং এর পশ্চিম সীমান্তে, নরওয়ে থেকে এটিকে পৃথক করে, আছে স্ক্যান্ডিনেভীয় পর্বত শৃঙ্খলা। ডেনমার্ক, জার্মানি, পোল্যান্ড, রাশিয়া, লিথুয়ানিয়া, লাতভিয়া এবং এস্তোনিয়ার সাথে এই দেশের সমুদ্রসীমা রয়েছে এবং এটি ওরেসুন্ড সেতু দ্বারা ডেনমার্কের (দক্ষিণ-পশ্চিম) সাথেও যুক্ত রয়েছে। এই দেশে ১,৬০,৮৮৫ কিমি২ (৬২,১১৮ মা২) ব্যাপী স্বতন্ত্র অর্থনৈতিক অঞ্চল রয়েছে।